આમ તો પંદરીયો યંત્ર રવિવારે લખવાની માન્યતા છે પણ આ પંદરીયો યંત્ર દરેક વારે પ્રભાવી છે જ, તેની સાથે તેના જાણે કેટલાય રહસ્યો હજુ અકબંધ પડ્યા છે. જેમ કે વિક્ષેપનના કાર્ય માટે રવિવારે આકડાના દૂધથી આ યંત્ર લખવું જોઈએ. ઉચાટનના કાર્ય માટે સોમવારે કાળી અને પીળી બંને હળદર લઈને કાગડાના પીછાથી લખવામાં આવે તો કાર્ય સિદ્ધ થાય છે. મોહન કાર્ય કે મોહ ઉપજાવવા બુધવારે ચાંદીની કલમે ગોરોચનથી આ યંત્ર લખવું જોઈએ, ગુરુવારે હળદરથી પણ આજ રીતે યંત્ર લખી શકાય, તેનાથી પણ આકર્ષણનું કાર્ય સિદ્ધ થાય છે. કપૂર, ઘી વડે અને દાડમની કલમે લખાયેલું યંત્ર શુક્રવારે શત્રુ અને પ્રેયસીને પણ વશ કરનારું હોય છે. મારણ કાર્ય માટે શનિવારે તેનો ગુપ્ત પ્રયોગ થાય છે, જે અત્યંત ગોપનીય છે.